Ferðamenn um Dunkin ´ Donuts : „ Af hverju er svona löng röð ? “ Birgir Olgeirsson skrifar 7. ágúst 2015 16:00 „ Af hverju er svona löng röð , “ spurði bandarískur ferðamaður undrandi fyrir utan kaffi - og kleinuhringjahúsið Dunkin ´ Donuts á Laugavegi nú fyrr í dag . Vísir kíkti niður á Laugaveg til að heyra hljóðið í ferðamönnum og spyrja hvað þeim finnst um komu bandaríska fyrirtækisins til landsins og gríðarlegan áhuga Íslendinga á honum . Þriðja daginn í röð er viðskiptavinum hleypt inn á staðinn í hollum og láta margir sig hafa það að bíða löngum stundum í röð eftir því að dyravörður hleypi þeim inn . Nadian frá Þýskalandi er ekki hrifin af Dunkin ´ Donuts . Vísir Vísir náði tali af Nadian sem er ekki hrifin af opnun þessa staðar á Íslandi . „ Þetta er of amerískt . Mér finnst skrýtið að opna þennan stað hér , því Ísland er einstakt og spennandi og þarf ekki að hafa amerískt yfirbragð yfir sér . “ Judith frá Spáni var heldur ekki hrifin af þessum stað í hjarta Reykjavíkur : „ Það sem okkur líkar við Ísland er að þar er ekki McDonald´s eða þannig staðir . Þetta er skrýtið . Ég hefði viljað eitthvað staðbundið , ekki eitthvað alþjóðlegt . “ Ný fyrirtæki góð fyrir hagkerfiðEduard frá Rússlandi fagnaði því hins vegar að staðurinn hefði verið opnaður hér . „ Opnun nýrra fyrirtækja hefur jákvæð áhrif á öll hagkerfi . Þetta er nýr vinnustaður og það er alltaf jákvætt þegar ný fyrirtæki eru opnuð . “ Gary og Jennifer frá Bandaríkjunum spurðu hvers vegna svo löng röð væri fyrir utan staðinn en þegar þau fengu að vita að það væri vegna opnunar Dunkin ´ Donuts höfðu þau ákveðinn skilning á því . „ Við erum frá San Francisco , þar er röð í allt . “ Sam frá Ástralíu hafði ýmislegt að segja um ferðamannaiðnaðinn . Vísir Ákveðin vonbrigði en engu að síður jákvættSam frá Ástarlíu sagði opnun Dunkin´s Donuts valda sér vonbrigðum á vissan hátt og þetta sé ein af þeim neikvæðu áhrifum sem ferðamannaiðnaðurinn getur haft á lönd . Hann var þó snöggur að sjá björtu hliðarnar á þessu máli . „ Reykjavík fyrir mér er eins og margar aðrar evrópskar borgir en hefur svolitla sérstöðu og einstakan karakter . Ísland er fallegur staður og það er vegna náttúrunnar . Mín skilaboð til íslensku þjóðarinnar eru þau að það eru neikvæðar og jákvæðar hliðar á ferðamannaiðnaðinum . Er Dunkin ´ Donuts jákvætt skref ? Af hverju ekki ? Hvað finnst mér því í raun um það ? Ég held að ferðamannaiðnaðurinn hafi jákvæð áhrif á efnahaginn og hann færir okkur saman sem kemur okkur í skilning um að við erum ekki svo frábrugðin hvort öðru . “ „ Við fórum út hálftíma seinna og það var stanslaust verið að afgreiða en það voru ennþá 200 manns í röðinni . Það var aldrei þannig að það var enginn í röð . “